cyanic-selkie/wikianc huggingface dataset:
Berlinski sporazum (1878)
Uslovi
Uprkos molbama rumunskih delegata, Rumunija je bila prisiljena da ustupi južnu Besarabiju Ruskoj Imperiji. Kao kompenzaciju, Rumunija je dobila Dobrudžu, uključujući i deltu Dunava. Sporazum je također ograničio rusku okupaciju Bugarske na devet mjeseci, što je ograničilo vrijeme tokom kojeg su ruske trupe i zalihe mogle biti premeštane preko rumunske teritorije.
Tri nove nezavisne države kasnije su se proglasile kraljevinama: Rumunija 1881, Srbija 1882. i Crna Gora 1910, a Bugarska je proglasila punu nezavisnost 1908. nakon što se ujedinila sa Istočnom Rumelijom 1885. Austro-Ugarska je anektirala Bosnu, zapalivši Veliku evropsku krizu koja je ojačala saveze prije Prvog svjetskog rata.
U "Salsberijskom cirkularnom listu" od 1. aprila, britanski ministar vanjskih poslova, markiz od Salisburyja, jasno je iznio svoje i vladine primjedbe na Sanstefanski mir i njegov povoljan položaj Rusije. Historičar A. J. P. Taylor napisao je: "Da je Sanstefanski sporazum održan, i Osmanlijsko Carstvo i Austro-Ugarska bi možda opstale do današnjih dana. Britanci, osim Beaconsfielda u njegovim divljim trenucima, očekivali su manje i stoga su bili, manje razočarani. Salisbury je pisao krajem 1878: 'Ponovo ćemo uspostaviti rasklimanu tursku vlast južno od Balkana. Ali to je samo predah. U njima više nema vitalnosti. Sporazum također poziva na strane uključene u napad na naciju koja krši Sporazum.'"
Zeus
Zeus ili Zevs (grč. N Ζεύς, Zeús; G Διός, Díos) vrhovni je starogrčki bog, vladar Olimpa, bog neba i grmljavine. Njegova žena ujedno je i njegova sestra Hera, ali je imao vrlo mnogo potomaka s ostalim božicama i smrtnicama. Zeusov pandan u rimskoj mitologiji je Jupiter, a u egipatskoj Amon. Njegova mitologija i moći su slične, iako ne identične, onima indoevropskih božanstava kao što su Jupiter, Perkun, Perun, Indra, Dijus i Zojz.
Etimologija
Zeusovo grčko ime povezano je s ie. korijenom *dey- = svijetliti, odnosno *dyēws = danje nebo. U nominativu je njegov oblik Ζεύς πατερ, a u genitivu se Zeús mijenja u Διός. To možemo povezati s glavnim bogom Indoevropljana - *dyēws ph2tēr = božanski otac. Usp. u sanskrtu dyauš pítā. Iz istog korijena dolazi i lat. ime Zeusovog pandana u rimskoj mitologiji, Jupitera: Iu piter, Iovis < stlat. Diovis, od genitiva u ie. - *dyeu-ph2tēr.
Opis
240 px|lijevo|mini|Zeusov hram u Olimpiji Ljuti je gromovnik koji gađa munjama; dobri bog koji daje kišu. Njegova sveta ptica bila je zlatni orao kojeg je uvijek držao pored sebe, a često je i sam preuzimao orlovo obličje. Poput Zeusa, orao je bio simbol snage, hrabrosti i pravde. Zeusovo najdraže drvo je hrast.
Kult
Olimpija je bila središte svih onih koji su htjeli častiti svog vrhovnog boga. Ondje su se održavale i poznate Olimpijske igre. Postojao je i Zeusov oltar napravljen od pepela, od ostataka žrtvovanih životinja. Ovdje je bio i Zeusov kip u Olimpiji, jedno od sedam svjetskih čuda. Božanski kip od slonove kosti i ebanovine, bogato ukrašen zlatom i dragim kamenjem. Vjerovalo se da ga je napravio kipar Fidija, a Grci su smatrali nesretnim onog ko nije vidio taj kip. Uz njega su vezane i brojne legende.
Rođenje
mini|230px|Zeusova glava, bista u [[Britanski muzej|Britanskom muzeju.]] Kron je naučio od svojih roditelja da će ga svrgnuti njegov sin, baš kao što je on to učinio svom ocu Uranu, nakon što ga je kastrirao. Progutao je svoje potomke - Demetru, Heru, Hada, Hestiju, Rejinu i njegovu djecu, da se proročanstvo ne bi ispunilo. Kad su se rodili Posejdon i Zeus, Reja je iznijela Geji plan da spasi svoju djecu. Reja je potajno rodila Zeusa na Kreti, i dala ga na čuvanje Geji, a Kronu je dala kamen umotan u povoje (poznat kao omphalos kamen), koji je on progutao nesvjestan da to nije njegovo dijete. Također je, prema nekim izvorima, progutao i kozu misleći da je Posejdon.
U nekim verzijama mita Zeusa je na Kreti odgojila koza Amalteja, a Kouretes, naoružani plesači vikali su i pljeskali da bi sakrili djetetov plač od Krona. U drugoj verziji mita, Zeusa je odgojila nimfa Adamanteja koja ga je sakrila objesivši ga na drvo užetom tako da je bio između zemlje, neba i mora kojima je vladao njegov otac Kron. Posljednja verzija mita govori da ga je odgojila njegova baka, Geja. Postoje još rjeđe priče da ga je odgojila nimfa Kinosura koju je, da bi joj zahvalio, Zeus postavio među zvijezde ili da ga je odgojila nimfa Melisa koja ga je dojila kozjim mlijekom.
Svrgavanje Krona
mini|230px|John Flaxman: Zeus na prijestolju, s Hermesom i Atinom<, svojom djecom, ilustracija Odiseje, 1810. Kad je narastao, Zeus je iskoristio napitak koji mu je dala Geja i dao ga Kronu koji je tako je povratio svoje potomke u obrnutom redoslijedu: prvo kamen, zatim kozu, a potom ostale potomke. Kamen je stavljen u pokrajinu Piton, nazvanu po istoimenom čudovištu. U drugoj verziji mita Metida je dala Kronu sredstvo za izazivanje povraćanja da bi ispljunuo svoje potomke. Treća verzija govori da je Zeus rasjekao njegov trbuh. Nakon što ih je oslobodio, Zeus je u ratu, tzv. Titanomahiji zajedno s Titanima, Gigantima, Hekatonhirima, Kiklopima i svojom braćom i sestrama svrgnuo svog oca. Nakon toga je zatvorio Titane u Tartar, sve osim Atlanta, Epimeteja, Metidu, Okeana i Prometeja. Geja je potom rodila čudovište Tifona kojim bi se osvetila za zatvorene Titane, ali je Zeus ipak pobijedio.
Naposljetku su pobijedili nakon desetljeća ratovanja te su se olimpski bogovi dogovorili i izvlačeći slamke raspodijelili vlast: Zeus je lukavstvom dobio nebo i zemlju, Posejdon more, a Had podzemni svijet.
Hieros gamos
Hieros gamos ili "sveti brak" je slavlje vjenčanja Zeusa i Here, a slavili su ga i ljudi. Slavljeno je i u Rimu. U Atini je bio poseban mjesec za to slavlje. mini|lijevo|[[Michelangelo Buonarroti|Michelangelo: Leda i labud, Zeus u liku labuda, 1530.]] mini|[[Tizian: Otmica Evrope, 1559. - 1562.]] mini|[[Rembrandt: Otmica Ganimeda, 1635.]] mini|Zeus sa štapom, na prijestolju
Vanbračne veze
mini|lijevo|Zeus s lovorovim vijencem, [[4. vijek p. n. e.]]
Poznate su i brojne alegorije o Zeusovoj seksualnoj naravi i njegovim djelima. Kad mu je majka Reja, predvidjevši kakve će sve nezgode izazvati njegova pohlepna priroda, zabranila da se ženi, on joj je ljutito zaprijetio da će je silovati. Ona se na to smjesta pretvorila u otrovnu zmiju, ali Zeusa ni to nije obeshrabrilo nego se i on pretvorio u mužjaka te je, savivši se oko nje u nerazrješiv čvor, ostvario svoju prijetnju.
Zeus se upuštao u brojne afere, ali se često bojao Herinih reakcija te svojim izabranicama dolazio u raznim obličjima. Evropi je došao u obličju bika, Ledi kao labud, Kalisti je došao u obličju Apolona/Artemide, Danaji, Perzejovoj majci, stigao je u obličju zlatne kiše.
Upuštao se u veze i s muškarcima, a najpoznatiji je mit o Ganimedu kojeg je u obličju orla doveo na Olimp da mu postane ljubavnikom i vinotočom. Usprkos brojnim slabostima karakterističnima za posve običnog čovjeka, Grci su ovog vrhovnog boga posvuda obožavali, posebno u Dodoni i Olimpiji. Od svih sinova najdraži mu je Heraklo kojeg je posmrtno uzvisio na Olimp kao božanstvo, a od kćeri Atena. Zeus je imao vezu s Ganimedom nakon što je njegov brat Posejdon bio zaljubljen u Pelopsa.
Svrgavanje Zeusa
mini|[[Gustave Moreau: Prometej, s orlom, Zeusovom životinjom]] Zeusov otac Kron svrgnuo je svog oca Urana, a to se isto trebalo dogoditi i samom Zeusu. Eshil u svom Okovanom Prometeju donosi da je Prometej znao koja će Zeusova žena nositi dijete koje će ga svrgnuti, ali nije htio to reći. To je bio još jedan razlog njegova kažnjavanja, stoga ga je Zeus okovao za stijenu gdje mu je orao, Zeusov simbol, kljucao jetru koja bi, budući da je bio Titan, svakog dana bila obnovljena. mini|240 px|lijevo|Zeus sa orlom, vaza u Louvreu <i>Ija: Pa zar je Zeusu ikad pasti s prijestolja?
Prometej: S veseljem, mislim, gledala bi zgodu tu!
Ija: A kako ne bih, kad od Zeusa trpim zla?
Prometej: Ta da je tako, prosto li je eto znat.
Ija: A ko će njemu žezlo otet kraljevsko?
Prometej: Sam sebi -- taštog srca svoga snovima.
Ija: A kako? Kaži, ako nema štete ti!
Prometej: Pirovat pir će, s kog će jednom kajat se.
Ija: Sa bićem božjim, ljudskim? Kaži, smiješ li?
Prometej: Što pitaš, s kakvim? To se kazat ne smije.
Ija: A hoće li ga žena svrgnut s pnjestola?
Prometej: Jest! Sina boljeg, nego je otac, rodit će.
Ija: A nema li mu lijeka od te kobi zle?
Prometej: Ne, - ako ovih ne riješim se okova! </i>
Pražnica
Pražnica je naseljeno mjesto u sastavu općine Pučišća, na ostrvu Braču, Splitsko-dalmatinska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Brač.
Stanovništvo
Na popisu stanovništva 2021. godine, Pražnica je imala 309 stanovnika.
Napomena: ''U 1857. iskazivano pod imenom Prasnice, u 1931. i 1948. pod imenom Praznice te do 1981. pod imenom Pražnice. U 1921. podaci su sadržani u naselju Pučišća.''
Popis 1991.
Na popisu stanovništva 1991. godine, naseljeno mjesto Pražnica je imalo 363 stanovnika, sljedećeg nacionalnog sastava:
Brazilska samba
mini|desno|Samba plesači na karnevalu sambe u [[Helsinki|Helsinkiu]] Samba je tipični brazilski ples koji ima izvore u starim muzičkim folklornim motivima. Brazil su u 16. vijeku kolonizirali Portugalci koji su doveli robove iz Afrike. Slično kao i na Kubi, pomiješali su se muzički motivi Portugalaca, crnaca i prvobitnih Indijanaca. Razvoj brazilske muzike i plesa bili su pod uticajem obreda u slavu bogova, a afrički izvori su bili prigodne prirode. Na svečanostima se plesalo i po više dana. Jedan od prvih poznatih brazilskih plesova u tim prilikama bio je batuque, prvo zajedničko ime za plesove s tipičnim bočnim kretanjem. Batuque je bio prethodnik sambe. Ime samba je izvedenica iz afričke riječi «semba», što znači bočno kretanje. U Brazilu, razlikuje se više oblika sambe; prva je samba de moro koja se pleše po ulicama za vrijeme karnevala. Druga, samba carioca koja je iz Rio de Janeira i predstavlja najpoznati oblik sambe. Postoji i baiao kao oblik sambe. Ime potiče iz brazilskog grada Bahia, koji je središte brazilske crnačke kulture. Baiao je više sentimentalan ples, lakši, sporiji oblik sambe u tužnom stilu. Samba se prvi puta pojavila u Evropi 1924. godine, ali je pravi prodor doživjela tek 1948. u svom pojednostavljenom obliku. Samba je izborila svoje mjesto na plesnom parketu svojom lakoćom i bezbrižnošću. Plesači se jednom vrstom valovitog kretanja u tijelu kreću po dvorani, a ono proizlazi iz kretanja zdjelicom. Samba je veseo ples pun ritma koji se posebno izražava u stilu koji je nešto različitiji od drugih latinoameričkih plesova.
Hadži Omerova džamija
Hadži Omerova ili Dolačka džamija je banjalučka džamija koja se nalazi u naselju Dolac.
Historija
Izgrađena je 1618. godine u podgrađu tvrđave Kastel, u naselju Dolac, pošto se ime osnivača nalazi upisano na vakufnami Sefer-spahije iz 1618. godine. U popisu mahala iz 1851. godine, mahala Dolac ima 29 kuća. Harem uz džamiju se počeo formirati poslije izgradnje džamije, te se tu nalazilo nekoliko masivnih i lijepo klesarski obrađenih bašluka.
Pod zaštitom UNESCO-a kao kulturni spomenik svjetske baštine III. kategorije. Harem džamije sadrži stotinjak nišana, što starijih, što novijih. Jedan dio nišana je oštećen, a jedan dio je prenesen iz drugih banjalučkih mezaristana.
Hadži Omerova džamija je bila izgrađena u tipologiji džamija sa drvenom munarom i otvorenim sofama. Krov trijema se oslonjao na drvene stupove povezane drvenim lukovima. Unutar sofa je bilo drveno stepenište, pošto su na jednom dijelu sofe imale sprat, odakle se moglo ući na mahfil izvana.
Obnova
Hadži Omerova džamija je obnovljena, te otvorena 14. jula 2007. godine. Nije izvedena u skladu sa stanjem objekta prije rušenja.
Medvednica
mini|desno|300px|Pogled na Medvednicu Medvednica je planina sjeverno od Zagreba. Najviši vrh je Sljeme (1033 m), do koga se može doći automobilom, žičarom ili pješke, planinareći. Bilo Medvednice dugo je 42 km, a proteže se u smjeru istok-zapad (tačnije sjeveroistok - jugozapad), površina planine je pošumljena. Na uređenom skijalištu se od januara 2005. održavaju utrke za Ženski svjetski skijaški kup. Skijalištem upravlja gradsko preduzeće "Sljeme - Medvednica" i postoje tri skijaške žičare: jedan trosjed i dvije vučnice - "sidra". Uređuju se staze za skijanje: Crveni, Bijeli, Zeleni i Plavi spust, te Bijela i Činovnička livada (Žuti spust se ne uređuje zbog prevelike strmine). Na Medvednici se nalazi Park prirode Medvednica.
Loksoprofen
Loksoprofen je lijek iz porodice nesteroidnih antiupalnih lijekova, u koju također spadaju lijekovi poput ibuprofena i naproksena. Dostupan je na tržištima širom svijeta. U Brazilu, Meksiku i Japanu distribuira ga farmaceutska kompanija Sankyo u formi natrijeve soli, natrij-loksoprofena pod trgovačkim imenom Loxonin, te u Argentini kao Oxeno. U ovim zemljama je dozvoljena oralna primjena lijeka, dok je u Japanu od januara 2006. odobrena i transdermalna primjena lijeka.
Farmakokinetika
Loksoprofen je takozvani prolijek (prodrug), biološki neaktivna supstanca sve dok ne dospije u organizam gdje se putem metabolizma pretvara u biološki aktivan lijek. Takav aktivni lijek u obliku trans-alkoholnog metabolita dospijeva u plazmu u roku od 30 do 50 minuta nakon uzimanja, gdje počinje djelovati.
Mehanizam djelovanja
Kao i mnogi lijekovi iz ove grupe, loksoprofen nije selektivni inhibitor ciklooksigenaze i djeluje tako što smanjuje sintezu prostaglandina iz arahidonske kiseline.
Interakcije
Loksoprofen ne bi trebalo uzimati istovremeno sa kvinolonim antibioticima druge generacije kao što su ciprofloksacin i norfloksacin, pošto je u tom slučaju moguća pojačana inhibicija gama-aminobuturične kiseline (GABA) te se mogu javiti epileptični napadi. Također može doći do povećanja koncentracije derivata varfarina, metotreksata, sulfonilureata i litijevih soli u plazmi, tako da pri tretmanu loksoprofenom treba izbjegavati korištenje ovih supstanci.
IC 1867
IC 1867 (također poznat kao MCG 1-8-19, PGC 11070 i UGC 2400) je spiralna galaksija koja je udaljena oko 355 miliona sg od Zemlje i nalazi se u sazviježđu Kit. Najveći prečnik je 1,50 (155 hiljada sg) a najmanji 1,2 uglovnih minuta (124 hiljade sg). Prvo otkriće je napravio Stephane Javelle 29. januara 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Budimpeštanska konvencija 1877.
Budimpeštanska konvencija bila je tajni sporazum između Austro-Ugarske i Rusije iz 1877. o dogovoru o politici i podjeli vlasti u jugoistočnoj Evropi u slučaju rata između Rusije i Osmanlijskog Carstva. "Istočno pitanje", podjela Osmanlijskog Carstva u opadanju na Balkanu, bilo je prioritet evropskih velikih sila u devetnaestom vijeku. Za Rusiju je dobijanje uvjeravanja o austrougarskoj neutralnosti također bio prioritet.
Tajni sporazum
Glavne tačke Budimpeštanske konvencije bile su:
U slučaju potpunog raspada Osmanlijskog Carstva:
Svrha
Sporazum da se Carigrad učini slobodnim gradom nije bio u samoj konvenciji, već u još tajnijem dopunskom sporazumu. Ovi dokumenti bacaju malo svjetla na ciljeve ruskog cara. Kao i njegov prethodnik Nikola I, Aleksandar II je vidio priliku da konačno ostvari Grčki plan. Ovo je bio plan prvobitno predložen između Katarine Velike i Josipa II za podjelu Osmanlijskog Carstva i obnovu grčkog Bizantijskog Carstva. Moć Turske bi konačno bila slomljena, a Balkan bi postao sfera uticaja imperija dvoglavog orla Austrije i Rusije (obje države su usvojile dvoglavi amblem Bizantijskog Carstva kao simbol poslednje bizantijske dinastije Paleologa).
Za Austriju je bilo važno da Rusija nije pokušala da stvori veliku slavensku državu na Balkanu koja bi stvarala probleme sa slavenskim narodima unutar monarhije. Čak i u konvenciji potpisanoj sa Velikom Britanijom 18. marta 1877. stavljen je naglasak na to da Rusija ne stvara veliku državu na Balkanu.
Budimpeštanska konvencija bila je jedan od nekoliko tajnih sporazuma kojima je Rusija nastojala osigurati podršku ili barem neutralnost Austrije. Pored Rajhštatskog sporazuma iz 1876. postojala je i dopunska konvencija ovom ugovoru u martu 1877.
Posljedice
Nakon zločina koje su Turci počinili u Bugarskom Aprilskom ustanku, Rusija je objavila rat Osmanlijskom Carstvu u aprilu 1877. Rusija je postigla značajan uspjeh u prilično kratkom vremenu, što je kulminiralo Sanstefanskim mirom, kojim je data puna nezavisnost Rumuniji, Srbiji i Crnoj Gori.
Međutim, glavna odredba je bila stvaranje velike bugarske države koja se proteže od Egejskog mora na jugu do Ohridskog jezera na zapadu. Ovaj razvoj događaja naišao je na zaprepaštenje u Austriji i Britaniji. Veličina nove kneževine protumačena je kao kršenje Budimpeštanske konvencije.
Ruske akcije izazvale su ozbiljnu diplomatsku krizu između evropskih velikih sila. Nemiri su izbili na Balkanu, muslimansko stanovništvo protesvovalo je protiv aneksije. Da bi se spriječio novi rat, sazvan je Berlinski kongres. Nijedna strana se nije pridržavala sporazuma koje su preuzele konvencijom. To je bilo olakšano u najmanju ruku zato što je sporazum bio poznat samo Rusiji i Austro-Ugarskoj.
Kaspaza-12
Kaspaza 12 jest protein koji je kod ljudi kodiran genom CASP12 sa hromosoma 11. Pripada porodici enzima zvanih kaspaze koji cijepaju svoje supstrate na C-terminalnim ostacima aspartata. Usko je povezan sa kaspazom-1 i drugim članovima porodice kaspaza, poznatim kao upalne kaspaze, koje obrađuju i aktiviraju upalne citokine, kao što su interleukin-1 i interleukin-18.
Gen
Gen CASP12 kod ljudi nalazi se na hromolsolmu 11 u lokusu sa drugim genima upalinih kaspaza. Ortolozi CASP12 identificirani su kod brojnih sisara za koje su dostupni potpuni podaci o genomu.
Klinički značaj
CASP12 gen je podložan polimorfizmu, koji može generirati kaspazni protein pune dužine (Csp12L) ili neaktivni skraćeni oblik (Csp12S). Čini se da je funkcionalna forma ograničena na ljude afričkog porijekla i povezana je sa osjetljivošću na sepsu; ljudi koji nose funkcionalni gen imaju smanjene odgovore na bakterijske molekule kao što je lipopolisaharid (LPS). Studija u maju 2009. koju je sproveo Zdravstveni centar Univerziteta McGill sugerira da estrogen može poslužiti za blokiranje proizvodnje kaspaze-12, što rezultira jačom upalnom reakcijom na bakterijske patogene. Ispitivanja su provedena na laboratorijskim miševima kojima je implantiran gen za ljudsku kaspazu-12. Neaktivni skraćeni oblik (Csp12S) gena CASP12 bio je rasprostranjen i skoro fiksiran u neafričkim populacijama zbog pozitivne selekcije počevši možda prije 60-100 hiljada godina. Smatra se da je njegova selektivna prednost otpornost na sepsu u populacijama koje su imale više zaraznih bolesti kako su se povećavale veličine i gustine populacije.
Lee Remick
Lee Ann Remick bila je američka glumica poznata po filmovima kao što su Anatomija jednog ubistva (1959), Days of Wine and Roses (1962) i The Omen (1976).
Banská Bystrica
Banská Bystrica je grad u centralnom dijelu Slovačke republike, oko 160 km sjeveroistočno od glavnog grada Bratislave. Grad leži na površini od 103,4 km2 a prema podacima iz 2016. godine u gradu je živjelo 78.635 stanovnika što ga čini petim najmnogoljudnijim gradom u državi.
Indexi 1974.
Indexi 1974. je kompilacijski album sarajevskog pop, rok sastava Indexi. Objavila ga je u LP izdanju zagrebačka izdavačka kuća Jugoton 1974. godine. Jedan je iz serije kompilacijskih albuma Indexa, a sastoji se od 8 pjesama, koje predstavljaju najuspješnije singl ploče koje je objavila ova izdavačka kuća između 1971 - 1973. godine. Skoro sve pjesme na ovom kompilacijskom albumu napisane su u progresivnom rok stilu. Pjesme poput "Plima" i "Balada" uvrstile su Indexe ne samo među najznačajnije rok sastave sarajevske škole pop roka, nego i šire na nekadašnjim jugoslavenskim prostorima. "Indexi 1974." objavljen je iste godine i približno u isto vrijeme kad i njihova singl ploča "Samo su ruže znale / Samoćo, ljubavi moja".
God Save the King
"God Save the King", odnosno "God Save the Queen" , jest himna koja se koristi u pojedinim zemljama Commonwealtha i zemljama Britanske krune. Tekst se prilagođava u zavisnosti od toga je li muški ili ženski monarh na vlasti. Autor melodije nije poznat, ali se 1619. pripisuje Johnu Bullu.
"God Save the King" britanska je himna, ali tu ulogu ima i na drugim britanskim teritorijama. Jedna je od dvaju nacionalnih himni na Novom Zelandu, Australiji (od 1984), Kanadi (od 1980), Barbadosu, Jamajci, i Tuvaluu. U zemljama koje nisu bile dio Britanskog carstva melodija himne "God Save the King" poslužila je kao temelj za razne patriotske pjesme iako su dijelom povezane s kraljevskom svečanosti. U Sjedinjenim Američkim Državama melodija himne upotrebljena je za patriotsku pjesmu "My Country 'Tis of Thee".
Od svoje prve verzije tekst je mijenjan: neki su stihovi dodani, neki uklonjeni, pa i danas u zavisnosti od predstavljanja bira se odgovarajući tekst. Najčešće se pjeva samo jedna strofa, ponekad i dvije, a u značajnijim prilikama se pjevaju i tri strofe. Muziku ove pjesme prihvatile su i neke druge države za himnu (Lihtenštajn do 1961, Švicarska i Njemačka od 1871. do 1918).
Rock-verziju himne izveli su Sex Pistolsi.
Hiperion (mitologija)
Hiperion (grčki Ὑπερίων, Hyperíōn), u grčkoj mitologiji, jedan od dvanaestoro Titana, Sin Urana (Neba) i Geje (Zemlje); oženio se sestrom Tejom s kojom je imao djecu Eju (Zoru), Selenu (Mjesec) i Helija (Sunce), »koji obasjavaju sve smrtnike i besmrtnike što sjede na beskrajnome nebu« (Hesiod).
Hiperion je, zajedno sa svojim sinom Helijem, bio personifikacija sunca, a njih dvojica su ponekad izjednačavana. Epska poema Johna Keatsa Hiperion je među književnim djelima u kojima se pojavljuje ovaj lik.
Mitologija
Hiperion je jedan od dvanaest ili trinaest Titana, djece Geje i Urana. U Teogoniji, Uran je zatočio svu djecu koju mu je Geja rodila, pre nego što je svrgnut sa vlasti. Prema Apolodoru, Uran je zatočio samo Centimane i Kiklope, ali ne i Titane, sve dok Geja nije nagovorila svojih šest sinova Titana da svrgnu svog oca Urana i "oni su ga, svi osim Okeana, napali" dok ga je Kron kastrirao. Nakon toga, prema Hesiodovim riječima, Hiperion je sa svojom sestrom Tejom dobio troje djece, svjetla nebeska; Helije (Sunce), Selenu (Mesec) i Eju (Zora). Kao što je slučaj za većinu Titana, za Hiperiona ne postoje mitovi ili funkcije. Čini se da on postoji samo da bi obezbijedio oca za tri nebeska božanstva. Kao Titan, jedan od najstarijih generacija bogova, Hiperion je bio prikladan otac za ova tri boga neba za koje se, kao elementi prirodnog svijeta, moralo misliti da su nastali blizu početka kosmosa.
Diodor Sicilski
Prema historičaru Diodoru Siculusu, Hiperion je bilo ime prve osobe koja je razumjela kretanje Sunca i Mjeseca i njihov uticaj na godišnja doba, i objašnjava da je zbog toga za njega smatrano da je njihov "otac" : O Hiperionu nam je rečeno da je bio prvi koji je, marljivom pažnjom i posmatranjem, shvatio kretanje i Sunca i Mjeseca i drugih zvijezda, kao i godišnjih doba, u tome što ih izazivaju ova tijela, i da je ove činjenice učino poznatim drugima; i da je zbog toga nazvan ocem ovih tijela, budući da je započeo, da tako kažem, špekulacije o njima i njihovoj prirodi. Diodor je također zabilježio neortodoksnu verziju mita, u kojoj je Hiperion oženio svoju sestru Basileju i s njom imao dvoje djece, Helija i Selenu; njihova braća, zavidni na njihovom sretnom izdanju i u strahu da će Hiperion preusmjeriti kraljevsku vlast na sebe, skovali su zavjeru i ubili Hiperiona zajedno sa njegovo dvoje djece (koji su se potom transformisali u Sunce i Mjesec), ostavljajući Basileju u velikoj žalosti.
Literatura
"Teja popusti Hiperionovoj ljubavi i rodi velikog Heliosa, i svijetlu Selenu i Eos, koji nose svjetlo svim pozemljarima i besmrtnim bogovima, vladarima širokog neba."
Nacionalnost
Pridjev nacionalni može opisivati i državljane (građane) i ne-državljane (ne-građane ili apatride). Po običaju i međunarodnim konvencijama, pravo svake države je da odluči ko će imati njenu nacionalnost. Takve odluke su dio zakona o nacionalnosti. U nekim slučajevima, određivanje nacionalnosti je također regulirano javnim međunarodnim zakonom – primjer je pakt o osobama bez državljanstva i Evropska konvencija o nacionalnosti.
U engleskom jeziku, ista riječ se koristi u smislu etničke grupe (grupa ljudi koji dijele zajednički etnički identitet, jezik, kulturu, porijeklo, historiju i sl.). Ovo značenje nacionalnosti nije definirano političkim granicama ili posjedovanjem pasoša i uključuje i nacije koje nemaju suverenu državu (kao što su Škoti, Velšani, Englezi, Baski, Kurdi, Tamili, Inuiti i Maori).
Pojedinci se mogu smatrati vlasnicima nacionalnosti grupa sa autonomnim statusom, a koje su prepustile određena prava nekoj višoj vladi. Član 15. Univerzalne deklaracije o ljudskim pravima navodi da "svako ima pravo na nacionalnost" i da "niko ne smije biti proizvoljno lišen svoje nacionalnosti niti prava da promijeni nacionalnost".
Nacionalnost nasuprot etničnosti
Nacionalnost se ponekad koristi jednostavno kao alternativni naziv za etničnost/narodnost, baš kao što neki ljudi pretpostavljaju da su državljanstvo i nacionalnost identični pojmovi. U nekim zemljama, srodna riječ za nacionalnost na lokalnom jeziku može se shvatiti kao sinonim za etničnost. Za određivanje državljanstva, nacije na ovim područjima svijeta slijede načelo jus sanguinis (lat. jus sanguinis – pravo krvi), a ne jus soli (lat. jus soli – pravo države). Ove zemlje određuju nacionalnost osobe po njegovoj/njenoj etničnosti, a ne državljanstvu.
U nekoliko područja na svijetu, termin nacionalnost se može definirati na osnovu etničke pripadnosti, kao i samoopredjeljenja po kulturnim i porodičnim obilježjima, a ne na osnovu odnosa s državom ili trenutnom vladom. Naprimjer, postoje ljudi koji će reći da su Kurdi, odnosno kurdske nacionalnosti, iako uopće ne postoji kurdska suverena država, barem u ovom trenutku u historiji. U kontekstu bivšeg SSSR-a i bivše Jugoslavije, nacionalnost se često koristi kao prijevod termina nacional'nost sa ruskog jezika i narodnost sa srpskohrvatskog jezika, koji se koriste i u značenju etničke grupe i u smislu lokalne pripadnosti tim (bivšim) državama.
Nacionalnost nasuprot državljanstva
U velikom broju zemalja, nacionalnost je pravno poseban koncept u odnosu na državljanstvo, ili – nacionalnost je neophodan ali ne i dovoljan uslov da se ostvare puna politička prava unutar države ili druge vladavine. Konceptualno, državljanstvo je fokusirano na unutrašnjem političkom životu države, dok je nacionalnost stvar međunarodnog poslovanja.
Dvojna nacionalnost
Dvojna nacionalnost je pojava kada jedna osoba ima formalni odnos s dvije odvojene suverene države. To se može dogoditi, na primjer, ako roditelji neke osobe posjeduju nacionalnosti različitih zemalja, a majčina zemlja smatra da svi potomci majke imaju nacionalnost države u kojoj je ona rođena, tj. čiju nacionalnost posjeduje, dok zemlja oca smatra da svi potomci oca imaju nacionalnost države u kojoj je on rođen, tj. čiju nacionalnost posjeduje.
Nacionalnost, sa svojim historijskim korijenima koji se očituju u odanosti suverenom monarhu, viđena je izvorno kao stalno, urođeno, nepromjenljivo stanje, a kasnije, kada je dopuštena promjena odanosti, kao strogo ekskluzivni odnos, takav da dobijanje nacionalnosti jedne države zahtijeva odbijanje onog prijašnje države.
Dvojno državljanstvo se smatralo problemom koji je izazivao konflikte između država i ponekad nametao uzajamno isključive zahtjeve ljudi za koje je taj konflikt bio vezan, kao što je istovremeno služenje u vojnim snagama dviju zemalja. Sredinom 20. vijeka, mnogi međunarodni ugovori su bili usmjereni na smanjenje mogućnosti dvojnog državljanstva. Od tada se počinju sklapati brojni ugovori za prepoznavanje i reguliranje dvojnog državljanstva.
Apatridnost
Apatridnost (pojava povećanja broja osoba bez državljanstva) je međunarodni problem u kojem pojedinac nema formalni ili zaštitni odnos s bilo kojom državom. To se može dogoditi, na primjer, ako roditelji neke osobe imaju nacionalnosti različitih zemalja, a zemlja majke odbacuje sve potomke majki vjenčanih s muškarcima koji su iz inostranstva, dok zemlja oca odbacuje sve potomke rođene od strane majki koje su iz inostranstva. Iako ta osoba može imati emocionalni nacionalni identitet, on ili ona ne može zakonski imati nacionalnost niti jedne zemlje.
Međunarodno pravo
Nottebohm (ili: Lihtenštajn protiv Gvatemale) slučaj Međunarodnog suda za prava iz 1955. godine je suđenje Friedrichu Nottebohmu poznato po svojim navodima u kojima se definira nacionalnost.
Pobačaj u Bosni i Hercegovini
mini|406x406piksel| Legalno na zahtjev. Ilegalno s iznimkom ugrožavanja života majke, mentalnog zdravlja, zdravlja, silovanja, fatalnih nedostataka i/ili socijalno-ekonomskih faktora. Ilegalno s iznimkom ugrožavanja života majke, mentalnog zdravlja, zdravlja, silovanja i/ili fatalnih nedostataka. Ilegalno s iznimkom ugrožavanja života majke, mentalnog zdravlja, zdravlja i/ili silovanja. Ilegalno s iznimkom ugrožavanja života majke, mentalnog zdravlja i/ili zdravlja. Ilegalno s iznimkom ugrožavanja života majke. Ilegalno bez iznimke. Nema informacija. Pobačaj u Bosni i Hercegovini obavlja se na zahtjev tijekom prvih deset sedmica trudnoće. Između deset i dvadeset sedmica starosti ljudskoga ploda, pobačaj mora odobriti odbor, a obavlja se kada su život ili zdravlje žene ugroženi, ako ljudski plod ima ozbiljan poremećaj, kada trudnoća proizlazi iz zločina i zbog psihosocijalnih razloga. U svim slučajevima, žene moraju proći kroz savjetovanje. Nakon 20 sedmica starosti ljudskoga ploda, pobačaj se obavlja samo da se spasi život ili zdravlje žene. Samo osobe koje obavljaju ilegalne pobačaje kazneno su kažnjive, dok trudnice ne. lijevo|mini|Ljudski plod u 10. sedmici nakon pobačaja. Pravni status pobačaja uređen je zakonom iz 2008. godine, prethodno, bio je uređen Zakonom od 7. oktobra 1977., kada je SR Bosna i Hercegovina bila dio SFR Jugoslavije.
Od 2001. godine stopa pobačaja bila je 1,4 pobačaja po 1000 žena u dobi od 15 do 44 godine, što je bilo među najmanje pobačaja u Evropi, slično kao i na Kosovu. Vijeće ministara Bosne i Hercegovine izrazila je zabrinutost zbog veće stope pobačaja među adolescentima. Mladi neželjene trudnoće skrivaju, kako od roditelja, tako i uže i šire okoline. Mnogi pobačaji izvršavaju se po privatnim ordinacijama pa danas nije moguće znati istinski broj pobačaja.
Doktori imaju pravo na priziv savjesti kada je u pitanju obavljanje pobačaja. Zakon im daje to pravo i oni ga koriste. S druge strane, kada bi pacijentica tražila da obavi pobačaj u bolnici, gdje su se svi doktori pozvali na priziv savjesti, bolnica bi po zakonu morali osigurati da se pobačaj provede. Nisu poznati takvi slučajevi.
Trend negativnog prirodnog priraštaja u Bosni i Hercegovini bilježi se od 2012. godine, a podaci pokazuju kako BiH gubi i do 12,500 ljudi od ukupnog broja stanovnika svake godine što je alarmantan podatak koji ukazuje na eskalaciju bijele kuge. Najveći razlozi bijele kuge su loša socio-ekonomska situacija u državi, porast broja prekida trudnoće (pobačaja) kod žena, ali i psihološki aspekti vezani za osnivanje porodica i stupanje u brak.
Pokreti za život
"Svjetionik - Centar za život" kao registrirano savjetovalište na području Bosne i Hercegovine djeluje od 2001. godine. Njihove usluge savjetovanja do sada je primilo stotine žena diljem Bosne i Hercegovine, raznih životnih dobi i profila.
Pro-life molitvena inicijativa za zaštitu majki i nerođene djece 40 dana za život započela je djelovanje u Mostaru u jesen 2015. godine, koje traje i danas. Molitelji miroljubivo bdiju i mole ispred Univerzitetske kliničke bolnice Mostar.
Demografija Rudog
Po popisu stanovništva iz 1991. godine, općina Rudo imala je 11.571 stanovnika, raspoređenih u 89 naselja.
Popis 1991.
ukupno: 11.571
Popis 1981.
ukupno: 13.601
Popis 1971.
ukupno: 15.982
Vraneši (Goražde)
Vraneši su naseljeno mjesto u gradu Goraždu, Bosna i Hercegovina.
Skokovi u vodu na Olimpijskim igrama 2016 – toranj 10 m sinhronizirano (muškarci)
Takmičenje u disciplini toranj 10 m sinhronizirano za muškarce na Olimpijskim igrama 2016. održano je 8. augusta.
Format takmičenja
Takmičenje je održano u jednoj fazi. Svaki par izveo je 6 skokova, a ocjenjivalo ih je 11 sudija – trojica sudija za svakog skakača (šest ukupno) i peterica sudija za sinhronizaciju. Za svakog skakača računao se samo srednji rezultat, a za sinhronizaciju tri srednja rezultata. Iz ovih 5 rezultata izvukao bi se prosjek, pomnožen s 3, i pomnožio sa stepenom težine skoka kako bi se dobio konačni rezultat. Rezultati svih 6 skokova sabrani su za konačni rezultat.
Torino
mini|Mole Antonelliana, simbol Torina mini|Pogled na grad po noći
Torino je grad u sjevernoj Italiji i glavni grad italijanske regije Pijemont. Sa 886.837 stanovnika, četvrti je najmnogoljudniji grad u državi. (1. januar 2017). Cijela okolina ima 1,7 miliona stanovnika. Nalazi se u podnožju Alpa, na nadmorskoj visini od 240 metara, a zauzima površinu od 130 km2. Torino je bio i prvi glavni grad Italije.
Industrija
Torino je važan industrijski centar, između ostalog jer se tu nalazi sjedište automobilske industrije Fiat, koja je osnovana 1899. Još jedan poznati italijanski proizvođač automobila jeste Lancia, koji je osnovan 1906. a Fiat ga je preuzeo 1969.
Sport
Juventus i Torino su dva uspješna fudbalska kluba koji dolaze iz Torina. Grad je 2006. bio domaćin 20. zimskih olimpijskih igara.
NGC 1985
Najbliži NGC/IC objekti
Sljedeći spisak sadrži deset najbližih NGC/IC objekata.
Kron (titan)
Kron (grč. Κρόνος, Krónos) prema grčkoj mitologiji bio je bog žetve. Kronov pandan u rimskoj mitologiji je Saturn. Bio je vođa i najmlađi u prvoj generaciji Titana, božanskih potomaka praiskonske Geje (Zemlja) i Urana (Otac Nebo). On je svrgnuo svog oca i vladao tokom mitološkog Zlatnog doba, sve dok ga nije zbacio njegov sin Zeus i zatvorio u Tartar. Međutim, prema Platonu, božanstva Fork, Kron i Reja su bila najstarija djeca Okeana i Tetide.
Kron je poštovan kao bog žetve, zbog njegove povezanosti sa zlatnim dobom. Bog je sjemena, prirode i poljoprivrede. Prikazivan je sa harfom, kosom ili srpom, koji je koristio za žetvu, kao i za kastraciju njegovog oca. U Atini se na dvanaesti dan svakog mjeseca održavao festival zvan Hekatombaiona u čast Krona, i za slavlje žetve. Kronovo ime nije razjašnjeno.
Svrgavanje Urana
mini|200px|[[Giorgio Vasari: Kastriranje Urana, Kron je u sredini]] Kron je u grčkoj mitologiji bio vođa i, u nekim mitovima, najmlađi od prve generacije Titana. Uran je Kiklope, Centimane i Titane zatvorio u Tartar. Geja je svojim sinovima predložila da ubiju svog oca, ali se samo Kron odvažio te ga je kastrirao srpom dok je bio u ljubavnom činu sa ženom. Od krvi ili sjemena koje je palo na tlo, nastali su Giganti, Erinije i Melije, a iz mora je izronila i Afrodita. Okean nije bio za to da se Uran svrgne.
U drugoj verziji mita, Kron je svrgnuo titansku zmiju Ofiona koji je stezao svijet, a potom je nastupilo blagostanje.
Nakon što je svrgnuo Urana, ponovno zatvara Centimane i Kiklope u Tartar, te stavlja zmaja Kampa da ih čuva dok su tamo zarobljeni. Vrijeme vladavine Krona u nekim mitovima naziva se još i zlatnim dobom: ljudi tog vremena nisu imali potrebu za vlašću i pravilima, jer su jednostavno svi sve činili ispravno, pa za tim nije ni bilo potrebe.
Svrgavanje Krona
Kron je od roditelja naučio da će ga svrgnuti njegov sin, baš kao što je on to učinio svom ocu Uranu. Progutao je svoje potomke - Demetru, Heru, Hada, Hestiju, Rejinu i svoju djecu, da se proročanstvo ne bi ispunilo. Kad su se rodili Posejdon i Zeus, Reja je iznijela Geji plan da spasi svoju djecu. Reja je u tajnosti rodila Zeusa na Kreti, a Kronu je dala kamen umotan u povoje (poznat kao omphalos kamen). Također je, prema nekim izvorima, progutao i kozu misleći da je Posejdon.
U nekim verzijama mita na Kreti Zeusa odgojila je koza Amalteja, a Kouretes, naoružani plesači vikali su i pljeskali da bi sakrili djetetov plač od Krona. U drugoj verziji mita, Zeusa je odgojila nimfa Adamanteja koja ga je sakrila objesivši ga na drvo užetom tako da je bio između zemlje, neba i mora kojima je vladao njegov otac Kron. Posljednja verzija mita govori da ga je odgojila njegova baka, Geja.
Kad je narastao, Zeus je iskoristio napitak koji mu je dala Geja što ga je natjeralo da povrati sve u obrnutom redoslijedu - prvo kamen, zatim kozu, a potom svoje potomke. Kamen je stavljen u pokrajinu Piton, nazvanu po istoimenom čudovištu. U drugoj verziji mita Metida je dala Kronu sredstvo za izazivanje povraćanja da bi povratio svoje potomke. Treća verzija govori da je Zeus rasjekao njegov trbuh.
Nakon što ih je oslobodio, Zeus je u ratu, tzv. Titanomahiji zajedno s Titanima, Gigantima, Centimanima, Kiklopima i svojom braćom i sestrama svrgnuo svog oca. Nakon toga zatvorio je Titane u Tartar, osim Atlanta, Epimeteja, Metidu, Okeana i Prometeja. Geja je potom rodila čudovište Tifona kojim se htjela osvetila za zatvorene Titane, ali je Zeus ipak pobijedio. mini|lijevo|Kron na prijestolju
Orfičko pjesništvo
Titani igraju važnu ulogu u pjesmama pripisanima Orfeju. Za razliku od uvriježenog tumačenja grčkih mitova (Hesiod), postoje i fragmenti orfičkog pjesništva. U orfičkim tekstovima Zeus ne napads oca, nego Reja priprema večeru u Kronovu čast, te on postaje pijan od meda. Zeus ga tada okuje i kastrira. Umjesto da tada baci Krona u Tartar, on ga još pijanog odvuče u pećinu Noći, gdje Kron nastavlja sanjati u vječnosti. Također, tamo Kron proriče.
Kronova sudbina
Kron je uspio pobjeći u raj (Hesiod), Kron je kastriran i zatvoren u tamnicu - pakao (Orfej).
Astronomija
Zvijezda (HD 240430) dobila je ime po Kronu 2017. godine kada je objavljeno da je progutala svoje planete. Planeta Saturn, nazvana po rimskom ekvivalentu Kronu, i dalje se u modernom grčkom naziva "Kron".
"Kron" je također bilo predloženo ime za patuljastu planetu Pluton, ali je odbijeno jer ga je predložio nepopularni i egocentrični astronom Thomas Jefferson Jackson See.
Judas Priest
Judas Priest je heavy metal bend osnovan 1969. u Birminghamu, Engleskoj. Klasični sastav benda čine vokalist Rob Halford, gitaristi K. K. Downing i Glenn Tipton, i Ian Hill na bas-gitari. Oni su jedan od bendova koji su pokrenuli "novi val britanskog heavy metala" početkom osamdesetih godina dvadesetog vijeka.
Četinari Bosne i Hercegovine
Ovaj spisak četinara Bosne i Hercegovine sadrži vrste koje se navode u raspoloživoj literaturi na bosanskom hrvatskom, srpsom i srpskohrvatskom jeziku. Nisu uključene kulturne i povremene unesene vrste biljaka.
Vranići (Goražde)
Vranići su naseljeno mjesto u gradu Goraždu, Bosna i Hercegovina.
Alessandro Manzoni
mini|Alessandro Manzoni Alessandro Manzoni (Milano, 7. marta 1785. - Milano, 22. maja 1873.), italijanski književnik
Započeo je kao neoklasicist i pjesnik jakobinskih ideala. Na njega i njegov književni razvoj bitno je utjecao boravak u Parizu. Roman „Zaručnici“ je reprezentativan italijanski historijski roman u kojemu je sadržano historijsko iskustvo italijanskog naroda.
Djela
Manzoni je pisao i lirske pjesme, među kojima se osobito ističu Svete himne (Inni sacri) kao i oda Peti maj (Cinque maggio), napisana povodom Napoleonove smrti, a prevedena je na mnoge evropske jezike, pa tako i na srpsko-hrvatski, prvi put od P. Preradovića, a drugi put od I. Mažuranića. Vrijedne su i dvije Manzonijeve tragedije Grof Carmagnola (Conte di Carmagnola) i Adelchi. Sva ta njegova djela i ideje snažno su utjecale na nacionalni pokret Risorgimento četrdesetih godina 19. stoljeća. Ipak glavno Manzonijevo djelo je Zaručnici (I Promessi sposi). To je značajno djelo, na kome je Manzoni dugo i veoma savjesno radio. Dotjerivao ga je i jezično i sadržajno. U tom romanu bore se predstavnici zla s predstavnicima dobra i poslije dugih napora i stradanja, ovi posljednji ipak pobjeđuju. Zbog toga je Manzonijev roman vedro djelo u kojem nisu glavnim protagonistima odbrojeni dani, kao što će poslije biti glavnim junacima u najznačajnijim Verginim romanima.
Potočka džamija (Banja Luka)
mini|Slika džamije u Potoku Potočka ili Hadži-Pervizova džamija, nalazi se u banjalučkom naselju Potok. Proglašena je za nacionalni spomenik Bosne i Hercegovine. Odluku je donijela Komisija za očuvanje nacionalnih spomenika na sjednici održanoj od 6. do 11. decembra 2003. u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović), Ljiljana Ševo i Tina Wik.
Pod zaštitom UNESCO-a kao kulturni spomenik svjetske baštine III. kategorije.
Historija
Sagrađena je prije 10. maja 1630 (27. ramazana 1039. hidžretske godine), jer je navedenog dana napisana Hadži-Pervizova vakufnama koju je svojim pečatom ovjerio banjalučki kadija i poznati pjesnik Muhamed Nerkesi Sarajlija. Iz ove vakufname vidi se da je Hadži-Perviz, u Maloj čaršiji, uz Ferhad-pašin most sagradio i uvakufio 7 dućana za izdržavanje Potočke džamije i plaćanje njenih službenika. Hadži Perviz je bio starosjedilac, pošto u vakufnami navodi bašte i zemljišta koja je baštinio od svojih predaka. Izgradio je džamiju na krajnjoj jugozapadnoj strani grada, koja je bila nenaseljena. Zbog toga će ova mahala dobiti naziv Nova i bit će jedna od posljednjih formiranih mahala na desnoj obali Vrbasa. Zbog potoka koji je prolazio pored džamije dobit će naziv Potočka, dok će ime hadži Perviza kao osnivača biti vremenom zaboravljeno. Zbog potoka koji je prolazio pored džamije dobit će naziv Potočka, dok će ime hadži Perviza kao osnivača biti uglavnom zaboravljeno
Opis
Hadži Pervizova džamija po svojim gabaritima bila je najmanja u Banjoj Luci, dimenzija 7,00 x 10,50 metara. Obnovljena je na postementu 8,97x12 metara. Pripada tipu jednoprostornih džamija sa drvenom munarom.
Rušenje
Spaljena je 6. septembra 1993. za vrijeme rata u Bosni i Hercegovni; izgorio je krov, munara i trijem, a zidovi su oštećeni.
Obnova
Obnovljena je i otvorena 2011.
NGC 6416
NGC 6416 (također poznat kao ESO 455-SC32) je otvoreno zvjezdano jato i nalazi se u sazviježđu Škorpion. Prvo otkriće je napravio John Frederick William Herschel 3. augusta 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Gola koža
Topčić je napisao i istoimenu dramu (2007), ali i scenarij za višestruko nagrađivani igrani film Ostavljeni (2010; radni naslov: Gola koža), o istoj temi.
Radnja
Gola koža je u prvom redu roman o stradanju i kopanju po sudbini, a onda i o ispaštanju jednog dječaka čija je jedina krivica u tome što se rodio i to kao posljedica masovnih silovanja za vrijeme rata u Bosni i Hercegovini. Dječak se miri sa svim oblicima ispaštanja, osim s onim što potječe od neznanja i nepostojanja svijesti o tome ko je on ustvari.
Međutim, Mustafi, glavnom junaku ovoga romana, to nije dovoljno. On svoju promjenljivu sudbinu dopisuje i domišlja i na tome stvara književnost u književnosti. Višeslojnost i složenost, te sočan i raspisan stil koji bez kompleksa parira najunutarnjijim i najspoljašnjijim proznim postupcima, karakterišu ovu po mnogo čemu izuzetnu knjigu. Gola koža je zahtjevan roman, ali dokučiv za one koji u književnosti ne traže priliku samo da se zabave i odmore.
NGC 3470
NGC 3470 (također poznat kao MCG 10-16-38, PGC 33040 i UGC 6060) je spiralna galaksija koja je udaljena oko 301 milion sg od Zemlje i nalazi se u sazviježđu Veliki medvjed. Najveći prečnik je 1,50 (131 hiljada sg) a najmanji 1,2 uglovnih minuta (105 hiljada sg). Prvo otkriće je napravio John Frederick William Herschel 9. aprila 1793. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Japet (mitologija)
U grčkoj mitologiji, Japet (grč.  Ίαπετός , Iapetós; lat. Iapetus) bog je Titan, Uranov i Gejin sin,. Njegovo ime je vrlo vjerovatno izvedeno iz riječi iaptô.
Japet je pomogao svom bratu Kronu svrgnuti Urana, koji je prvi vladao svemirom. Preko Krona i Reje, Japet je stric-ujak Zeusa.
Japetova supruga je Azija, kćerka njegovog brata Okeana. Sa Azijom ima sinove – on je Prometejev, Atlasov, Epimetejev i Menojtijev otac. U drugim izvorima nazivan je i ocem Bufagusa i Anhialeja.
Japet je bio povezan s Jafetom (יֶפֶת), jednim od Nojinih sinova i rodonačelnikom čovječanstva u biblijskim izvještajima. Praksa ranih historičara i biblijskih učenjaka pri identifikaciji različitih historijskih naroda i etničkih grupa kao potomke Japeta, zajedno sa sličnošću njihovih imena, doveli su do fuzije ovih identiteta, od ranog modernog razdoblja do danas.
Mitologija
Japet ("Probijač") je onaj Titan koji Homer spominje u Ilijadi da je u Tartaru sa Kronom. On je brat Krona, koji je vladao svijetom tokom Zlatnog doba, ali je sada zatvoren u Tartaru zajedno sa Japetom, gde do njih ne dopire ni povjetarac niti svjetlost sunca.
Košice
Košice, (njem: Kaschau) je drugi po veličini grad u Slovačkoj. Leži na površini od 242,33 km2 i ima 236 000 stanovnika. Grad se nalazi u istočnom dijelu države, u neposrednoj blizini granica sa Poljskom, Mađarskom i Ukrajinom, koje se sve nalaze u krugu od 100 km.
Grad je 2013. godine bio Evropski glavni grad kulture, zajedno sa francuskim gradom Marseilleom.
Japet (mitologija)
Mitologija
Hesiod i drugi grčki učenjaci smatrali su Japetove sinove precima čovječanstva i kao takve, za neke od najgorih osobina čovječanstva se govorilo da su naslijeđene od ova četiri boga, od kojih je svaki bio opisan s određenom moralnom greškom koja je često dovodila do vlastite propasti. Na primjer, lukavi i pametni Prometej bi možda mogao predstavljati lukavu spletku; nesposobni i bezazleni Epimetej, budalastu glupost; izdržljiv, najjači i moćni Atlas, pretjeranu smjelost; i arogantni Menojtije, brzopleto nasilje.
Japet je kao rodonačelnik čovječanstva izjednačen s Jafetom (יֶפֶת), Nojevim sinom, na osnovu sličnosti njihovih imena i tradicije, o kojoj izvještava Josif (Jevrejske starine), koja je Jafeta učinila pretkom "Jafeta “, tj. naroda koji govore indoevropski. Japeta su sa Jafetom povezivali teolog iz 17. stoljeća Matthew Poole (a nedavno i Robert Graves).
Spisak naseljenih mjesta u općini Rudo
Opći podaci
Rudo je naselje i općina koje se nalazi u istočnom dijelu Bosne i Hercegovine na granici prema Srbiji. Naseljena mjesta u općini Rudo, po popisu stanovništva iz 2013. (ukupno 89) su:
Concierto de Aranjuez
mini|desno|200px|Kraljevska palata Aranjuez Concierto de Aranjuez je zasigurno najpoznatije djelo španskog kompozitora Joaquina Rodriga, napisano 1939. godine u Parizu, za gitaru i orkestar, a premijerno izvedeno 1940. godine u Barceloni.
Koncert za Aranhuez je podijeljen u tri stava: Allegro con spirito, Adagio i Allegro gentile.